ฉันดูผลแล็บของเธอหมดแล้ว
ฟังเสียงปอดและหัวใจปกติ อาการติดเชื้อก็หายไปแล้ว
แต่เธอยังต้องใช้เครื่องช่วยหายใจสองวัน
เราต้องเอาท่อช่วยหายใจออก และดูว่าเธอหายใจเองได้ไหม
ถ้าเธอหายใจไม่ได้ล่ะ
เราก็จะสอดท่อให้เธอใหม่
มันจะเพิ่มโอกาสการติดเชื้อ และปอดบาดเจ็บ
ออสการ์
มองฉันนะ
ทุกอย่างจะต้องเรียบร้อย
แม่นายเป็นคนยังไง
- แข็งแรงมาก - เธอแข็งแรง
- ใช่ - แถมยังแกร่งด้วย
ฉันรู้
เธอจะต้องไม่เป็นไร
- โอเค - โอเค
ไม่ต้องกังวล
เอาละนะ
เร็วสิครับ แม่
แม่ครับ หายใจสิ
หายใจสิครับ
ความอิ่มตัวกำลังลดลง
ใช่
- เรารอนานกว่านี้ไม่ได้ สอดท่อให้เธอ - ไม่ต้องห่วงนะ ไม่เป็นไร
(ดุจลมหายใจที่รวยริน)
ให้ฉันโทรลาป่วยไหม
และบอกว่าเราต้องพักอยู่นี่ เราจะได้ไม่ทำคนอื่นป่วยไปด้วย
แต่ไม่รู้ว่านายกับฉันจะได้นอนพักมากแค่ไหนนะ
ฉันเอาอยู่น่า
พ่อคะ
โลลา พ่อเคยบอกให้ทำยังไงก่อนเข้ามา
เคาะประตู แต่หนูหิวท้องร้องแล้วนะคะ
เรากินมื้อเช้ากันตอนนี้ได้ไหมคะ
ได้สิ ลูกรัก พ่อมาแล้วจ้ะ
จุ๊บพ่อหน่อยไหม
- ใส่รองเท้าแตะซะ - ได้ค่ะ
หวัดดีค่ะ
หวัดดี
หนูเองก็นอนค้างบ้านเพื่อนสนิทค่ะ คุณเป็นเพื่อนสนิทของพ่อเหรอคะ
ใช่
อยากกินมื้อเช้าไหมคะ
เอาสิ
(โรงพยาบาลวาคีน โซโรลลา)
เข้ามาแล้วก็ปิดประตูด้วย
- ไม่มีใครอยู่ที่นี่ใช่ไหม - ไม่ ไม่มี
- ต้องทำขนาดนี้เลยเหรอ - แบบนี้ดีสุดแล้ว
ถ้าโซฟีเห็นเราอยู่ด้วยกัน เธอต้องสงสัยแน่
เราต้องให้เธอเชื่อใจนายต่อไป
คงจะยากน่าดู
ไม่ยาก ถ้านายทำตามที่ฉันขอ
- ผมไม่แน่ใจเท่าไหร่ - เป็นวิธีเดียวที่เธอจะยอมให้นายกลับไป
ผมต้องพูดว่าอะไร
บอกเธอไปว่านายต้องอยู่ในการทดลองนี้
บอกว่านายอุตส่าห์ทุ่มเทแรงกายและเวลา
นายไม่อยากถูกทิ้งขว้าง เพียงเพราะเรื่องเข้าใจผิด
"เข้าใจผิด" เหรอ
ไม่ต้องลงรายละเอียด
ดูออกแน่ๆ ว่าผมปิดบังบางอย่างอยู่
ก็ทำให้มันน่าเชื่อสิ
ผมขัดจังหวะไหม
เข้ามาสิคะ
มีอะไรให้ฉันช่วยคะ
คุณสบายดีไหม
- เยี่ยมมากค่ะ คุณล่ะ - ผมสบายดี
รู้ไหมว่าผมไม่ได้แวะมาที่นี่เลยตั้งแต่คุณย้ายมา
แล้วไงคะ คุณคิดยังไง
ผมปลื้มนะ สุดยอดไปเลย
"ห้องที่โซฟี ลาฟองต์ค้นพบวิธีรักษามะเร็ง"
อย่าเพิ่งอวยกันเองไปหน่อยเลยค่ะ
บอกทีสิว่ามันรู้สึกยังไง
หืม
รู้สึกอย่างไรบ้าง
ที่รู้ว่าคุณกำลังจะเปลี่ยนแปลงทุกสิ่ง
น่าตื่นเต้นใช่ไหมล่ะ
ใช่ค่ะ
น่ากลัวนิดหน่อยด้วย
แต่มันก็คุ้มค่า
ผมดีใจนะ
ผมมาที่นี่เพื่อขอบคุณคุณ
เรื่องอะไรคะ
ที่ยอมให้บีลเป็นส่วนหนึ่งของการวิจัยทั้งหมดนี้
คุณไม่รู้หรอกว่าเขาตื่นเต้นแค่ไหน
เขาบอกผมเสมอว่า โครงการนี้น่าเหลือเชื่อแค่ไหน
และเขาชอบที่ได้ร่วมงานกับคุณ
นั่นทำให้ผมคิดว่าที่ผมเสี่ยงพาคุณมาบาเลนเซีย
และแนะนำให้คุณรู้จักกับปาตริเซีย มันคุ้มค่า
ใช่ค่ะ
คนไข้มีภาวะเลือดคั่งใต้ผิวที่หลังส่วนล่าง
พวกคุณมีอะไรจะพูดไหม
เราพยายามเจาะไขสันหลังเขาหลายครั้ง
ผู้ช่วยมาช่วยจับตัวเขาไว้นิ่งๆ แต่คนไข้…
เขากระสับกระส่ายมากค่ะ แถมลูกชายเขาก็ไม่ได้ช่วยอะไร
เรื่องนั้นฉันเข้าใจ
แต่ที่ไม่เข้าใจคือ ทำไมพยาบาลเอสเตเวซถึงเป็นคนเจาะ
ทั้งที่ควรเป็นหน้าที่แพทย์
ค่ะ ฉันทราบค่ะ แต่ประเด็นคือ…
หมอฟุสเตอร์ คุณเป็นหมอที่รับผิดชอบหน้างานตอนนั้น
- ค่ะ - โอเค
มีเหตุผลอะไร คุณถึงทำหัตถการเจาะเองไม่ได้
ฉันไม่ทราบค่ะ
แล้วไงคะ
เกิดอะไรขึ้น
ฉันพยายามสงบสติอารมณ์ลูกชายคนไข้ และพอรู้ตัวอีกที
บลังกาก็ทำหัตถการไปแล้วค่ะ
บลังกา ขอร้อง ฟังฉันก่อนสิ
- เธออยากให้ฉันทำอะไร - อย่าป้ายความผิดให้ฉัน
ก็ฉันไม่รู้จะทำยังไง
ถ้าพวกเขารู้ความจริง ฉันอาจเสียใบประกอบโรคศิลป์ก็ได้
ถูกของเธอ โคตรเจ๋งเลยว่ะ
เธอไม่เสียใบประกอบโรคศิลป์
ฉันชวดเงินเดือนสองเดือน กับประวัติทำผิดร้ายแรง
ฉันจะให้เงินเธอสองเดือน ต่อให้ต้องกู้เงินมาจ่ายก็ยอม
มันไม่เกี่ยวกับเงินห่าเหวนั่น
มันเกี่ยวกับประวัติฉันที่ด่างพร้อย เพราะพยายามช่วยเธอ
และเธอทำฉันผิดหวัง ไม่ว่าจะในฐานะเพื่อนร่วมงานหรือเพื่อน
ซึ่งแม่งโคตรเจ็บปวดใจสุดๆ
แหงละว่าเธอต้องจ่ายเงินให้ฉันสองเดือน
จ่ายพร้อมดอกเบี้ยด้วย
ห่าเอ๊ย
ตรงนั้น นิดนึง
ใช่ แบบนั้น
- ไหวไหมครับ - ไหว
- อยากได้อะไรไหม - ไม่
แม่อยากให้ลูก
นั่งตรงนี้ก่อน
แม่อยากให้ลูกบอกแม่
ว่า…
ว่าเป็นยังไงบ้าง
รักษาเป็นไงบ้าง
ก็ดีครับ
รู้สึกดีขึ้น
และสงบลง
ดี
และนูสบอกว่าเธอคิดว่ามันจะได้ผล
เยี่ยมไปเลย
แล้วทำไมหน้าเศร้าแบบนั้น
แม่คอยอยู่เพื่อผมเสมอมา
พอคิดว่าจะเสียแม่ไป…
แต่ลูกไม่ได้เสียแม่ไปนี่นา
ผมแค่แวะมาดูอาการคุณหน่อย
ลูกออกไปเดินเล่นสูดอากาศก่อนดีไหม
- ดีไหม - ได้ครับ
- ขากลับ ซื้อน้ำผลไม้มาให้แม่หน่อย - ได้ครับ
หวัดดี
คุณดูดีนะ
ฉันจะฟ้องคุณให้หนัก
ชนิดที่คุณภาวนาว่าฉันไม่น่าฟื้นขึ้นมาเลย
พิลาร์
ผมคิดไว้แล้วว่าคุณจะเป็นแบบนี้
น่าเสียดาย เพราะผมรู้สึกมาตลอดว่า…
เรามีเคมีที่เข้ากันอยู่บ้าง
ทีนี้เราจะเอายังไงต่อ
เพราะในสถานการณ์แบบนี้
ผมมั่นใจว่าคุณจะเข้าใจว่า เราจะร่วมงานกับแบบนีต่อไปอีกไม่ได้
ทันทีที่คุณถูกปล่อยตัวกลับบ้าน น่าจะดีที่สุดถ้าคุณลาออก
ถ้าคิดว่าทำแบบนั้นแล้วจะปิดปากฉันได้
คุณก็เข้าใจผิดมหันต์
พิลาร์
คุณรู้ดีกว่าใครว่า การจัดการงบโรงพยาบาลมันยากแค่ไหน
ต้องการจะสื่ออะไรไม่ทราบ
คงน่าเสียดายถ้าการรักษาบางอย่าง เช่น…
การบำบัดด้วยไฟฟ้าช็อกจำต้องถูกยกเลิก
กล้าดียังไง นิโคลัส
รักษาตัวให้ค่อยยังชั่วเถอะ โอเคไหม
เราจะประกาศข่าวลาออกของคุณในสองสามวัน
โอเคเนอะ ดูแลตัวเองล่ะ
ไอ้ชาติชั่วเอ๊ย
หมอครับ
ขอบคุณที่ให้โอกาสผมอีกครั้ง
ต้องบอกว่าฉันประหลาดใจนะ
ไม่คิดว่านายจะกล้าใช้แผนที่ต่ำตมขนาดนี้
แต่อย่างที่เขาว่ากัน "พ่อเป็นยังไง ลูกก็เป็นยังงั้น"
ผมไม่เข้าใจครับ
อย่ามาดูถูกความฉลาดของฉัน
เอานี่ บัตรของนาย
กลับมาทำงานได้เลยวันนี้
ไม่อยากจะเชื่อเลยจริงๆ
ผมขอโทษ ผมซุ่มซ่ามเอง โทษทีครับ
- ขอโทษครับ - รออยู่นี่
เดี๋ยวฉันมา เราจะคุยกันว่าจะทำยังไงกับนายดี
ขอโทษครับ
หวัดดี
ยิ้มน้อยยิ้มใหญ่เรื่องอะไร
ผมเพิ่งได้ผลแคตสแกนของคุณมา และมัน…
เกือบสมบูรณ์แบบ
แทบไม่มีร่องรอยมะเร็งลุกลาม
- คุณหวังจะเจออย่างอื่นสินะ - เปล่า แต่ดูเพื่อยืนยันก็ไม่เสียหายอะไร
มาดูแผลเป็นนั่นกัน
ถอดเสื้อคุณออก
จะบ้าตาย
จำไม่ได้แล้วว่าครั้งสุดท้าย ที่ผู้ชายบอกให้ฉันถอดเสื้อคือเมื่อไหร่
ขอโทษที่คุณต้องมาทำแบบนี้กับผม
แผลเป็นของคุณดูดีทีเดียว
เราจะเริ่มใส่ สารน้ำเกลือขยายปริมาตรในสองเดือน
- ข่าวดีใช่ไหมล่ะ - ใช่
พออาการฉันค่อยยังชั่ว
เส้นทางการเมืองของฉันกลับกำลังดิ่งเหว
- ไม่พูดเกินจริงไปหน่อยเหรอ - ไม่
ฉันรู้จักเอมิลิโอเหมือนเขาเป็นลูกฉันเลย
เขาคิดว่าฉันจะแพ้การเลือกตั้ง
มันจะเลวร้ายขนาดนั้นเลยรึไง
ฉันเองก็ไม่แน่ใจ
ฉันเล่นการเมืองมาทั้งชีวิต
และแม้แต่ตอนที่ฉันคิดว่ากำลังจะตาย
ฉันก็ยังทำงานไม่หยุดเพื่อหวังจะชนะ
แล้วตอนนี้ล่ะ
คุณจะทำยังไง
ตอนนี้ฉันแค่อยากมีชีวิตอยู่
เพราะงั้นบางทีสิ่งที่ฉันต้องทำคือ… ไม่รู้สิ ใช้ชีวิตสักนิดล่ะมั้ง
ดื่มด่ำกับอิสรภาพ และ…
และอาจลองพยายามแก้ไข…
ความมึนตึงแปลกๆ ระหว่างเรา
โทษทีครับ ไม่ได้ตั้งใจรบกวน
ไม่ได้รบกวนอะไรเลย บีล เปล่าเลย
เชิญคุยกันตามสบาย
- มีอะไรเหรอ - เราเจอปัญหาแล้ว
- หาดูดีแล้วใช่ไหม - ครับ
- ต้องอยู่ที่ไหนสักแห่งสิ - ข้อมูลไม่ได้อยู่ในคอมพิวเตอร์แล้ว
- เธอต้องเก็บมันไว้ที่ไหนสักที่ - ในฮาร์ดไดร์ฟของเธอ
แต่เธอพกติดตัวตลอด
จะเอามาโดยที่เธอไม่รู้ตัวคงยาก
เราต้องการหลักฐานมัดตัวเธอ
ข้อมูลการวิจัยจริงๆ ต้องอยู่ในนั้นแน่ๆ
เราจะทำยังไง
ขอให้คนช่วย
- ขอโทษค่ะ หมอฟุสเตอร์อยู่ไหนคะ - ไม่แน่ใจ ถามแผนกต้อนรับดูสิครับ
- โทษทีค่ะ รู้ไหมคะว่าหมอฟุสเตอร์อยู่ไหน - ไม่ รอเดี๋ยวค่ะ
- อุ๊ย โทษทีค่ะ หมอฟุสเตอร์ล่ะคะ - คุณเลือกหมอไม่ได้ค่ะ
- เดี๋ยวหมอที่ว่างจะมาดูอาการคุณค่ะ - ไม่ใช่ ฉันไม่ได้…
โทษทีค่ะ ขอหมอสักคนตรงนี้ได้ไหม ผู้ชายคนนี้ต้องการหมอ
นี่ โทษทีค่ะ ขอหมอด่วนๆ สักคนได้ไหมคะ
- คนไข้ต้องการหมอค่ะ - เดี๋ยวไปครับ ขอเวลาแป๊บนึงนะครับ
ช่างแม่งแล้วกัน
เฮ่ ทำอะไรน่ะ นั่นข้อมูลลับ
ชายคนนี้ต้องการหมอเดี๋ยวนี้เลย
- ผมจะตามหมอ - ไม่ เขาฝากล่องเสียงอักเสบ หายใจไม่ออก
- คุณทำแบบนั้นไม่ได้ - เอาอุปกรณ์เจาะคอมา ด่วนเลย
ความอิ่มตัวลงฮวบ ถ้าเราไม่รีบทำ เขาตายแน่
เร็วสิ เอาออกซิเจนให้เขา
เดกซาเมทาโซนแปดมิลลิกรัม อะม็อกซีซิลลินสองกรัมร่วมกับคลาวูลาเนต
เราไม่ควรเจาะคอตรงนี้
และชายคนนี้ก็ไม่ควรถูกทิ้งไม่มีหมอดูแล แต่ชีวิตมันก็แบบนี้
ส่งอุปกรณ์เจาะคอให้ทีค่ะ
เร็วเข้า ดีค่ะ
- จะไม่ใช้ผ้าปลอดเชื้อเหรอ - ไม่มีเวลาแล้ว มีดผ่า
เอาละ
คีมปากยุง
โอเค ขอไกด์ เช็ดเลือดนิดนึงด้วยค่ะ
ขอท่อแคนนูลาค่ะ
เยี่ยมมาก
โอเค เราเกือบเสร็จแล้ว
ถุงลมช่วยหายใจค่ะ
- ดีมาก - บ้าจริง
เราเกือบเสร็จแล้ว
- แย่ชะมัด - เกิดอะไรขึ้น
โรซิโอ
อ๋อ คุณคือโรซิโอสินะ ฉันตามหาคุณอยู่พอดี
เป็นยังไงบ้างคะ ฉันลูเซีย ฮาโรค่ะ
หมอห้องฉุกเฉินคนใหม่ สบายดีไหมคะ
เขาเก่งทีเดียวนะคะ
ปาตริเซีย เซกูราผู้เริ่มช่วงเตรียมหาเสียง ในฐานะตัวเก็งที่คะแนนนอนมา
ได้ตกไปอยู่อันดับสองในผลโพล ตามหลังพรรคขวาจัดจากปัญหาการบริหารรพ.
ข่าวล่าสุดเกี่ยวกับการบริหารรพ.โซโรลลา ส่งผลกระทบทางลบกับประธานรัฐ
โอ๊ย จะบ้าตาย
ปฏิกิริยาของเธอ กับพรรคลิเบอร์แตตที่หัวหน้าพรรค…
ฉันบอกแล้ว
- บอกแล้วว่านี่จะก่อปัญหาสารพัด - คุณคาดหวังอะไรล่ะ
มันไม่มีทางเลือก หรือไม่ก็ปล่อยให้ฝ่ายขวาจัดนำ
ให้ตายสิน่า
ท่านประธานรัฐได้พยายาม…
หุบปากสักทีเหอะ
เงียบปากไปเลย
แม่งเอ๊ย
รายการโชว์ของอานา โรวิราโทรมา
พวกเขาจะสัมภาษณ์คุณเพื่อให้ผู้ลงคะแนน เห็นมุมที่เป็นมนุษย์ของคุณมากขึ้น
อ้อ เลิศซะไม่มี
ผู้ลงคะแนนของฉันไม่อยากให้ฉัน เป็นมนุษย์มากกว่านี้แล้วละ นายเองก็ด้วย
พวกเขาอยากให้ฉันเด็ดขาดและโหด เป็นตัวแม่จอมทำลายล้าง
ใช่ แต่ฮาโคโบ ซานโตสคือ จอมทำลายล้างตัวจริง
ดังนั้นเบาได้เบา ไม่งั้นคุณจะดูเหมือนฮิตเลอร์
ฉันต้องทำยังไง
จะให้ฉันทำยังไงไม่ทราบ
ฉันอยู่ตรงกลางระหว่างฝ่ายซ้ายสุดและขวาสุด
ติดแหง็กตรงกลาง บ้าเอ๊ย จะให้ทำยังไง บอกมาสิ
อีกสองสัปดาห์ก็จะเลือกตั้งแล้ว
เราจะทำยังไง
เราต้องทำยังไง
ใครกันที่กล้าเจาะคอในห้องฉุกเฉิน
หนึ่งในทีมหมอใหม่ที่ฮีล็อกส่งมา
- เดี๋ยวฉันไปที่ห้องผ่าตัด - ได้ค่ะ
- แม่นั่นอยู่ไหน - มาสิ
ฉันจะแนะนำให้ เธอจะได้ต้อนรับเขา
"ต้อนรับ" เหรอ อาจเป็นวันสุดท้ายของนางก็ได้
หมอฮาโร หมอโดโนโซอยากจะ…
เจซี
- ลูซี - ตื่นเต้นจัง
- ดีใจจังที่เจอเธอ - เธอมาทำอะไรที่นี่
- รู้จักกันเหรอ - เราเป็นเพื่อนกันที่โรงเรียนแพทย์
- แล้วก็ที่อื่นอีกเพียบ - แล้วคนไข้เจาะคอล่ะ
ฉันจะคุยกับเธอเอง
- ไปหากาแฟดื่มกันไหม - ได้ แต่…
มาน่า ฉันจะไปเปลี่ยนชุด
- ฉันจะพาไปห้องล็อกเกอร์ - ต้องเม้าท์มอยกันหน่อยละ
ตื่นเต้นชะมัด เจซี
ผมอยากถ่ายรูปอุปกรณ์ใหม่ๆ
เราอยากให้ทุกคนรู้
ว่ารพ.โซโรลลามีแผนกสูตินรีเวชที่ดีที่สุด
- ยิ่งคนรู้มากเท่าไหร่ยิ่งดี - ใช่
ฉันไม่คิดว่าโรงพยาบาลรัฐต้องโฆษณาหรอกมั้งคะ
โฆษณานิดหน่อยก็ไม่ทำให้ใครเสียหายนี่
ค่ะ มันช่วยเบนความสนใจ
จากบริการอื่นๆ ที่ยังไม่ดีเท่าที่ควร ว่าไหมคะ
คุณปฏิบัติแบบนี้กับคนที่พยายามช่วยคุณงั้นสินะ
หมอซาเดอร์
พอได้แล้วค่ะ
เราซาบซึ้งและขอบคุณ สำหรับทุกอย่างที่คุณทำให้แผนกสูตินรีเวช
ฉันสัญญาว่าเราจะทำทุกอย่าง ที่เราพอช่วยได้ ใช่ไหมทุกคน
- แต่ฉันไม่แต่งหน้าเพิ่มไปกว่านี้แล้วนะ - เห็นขนาดรูปรึยัง
ในที่สุดก็โทรมานะ อันโตนิโอ
เจออะไรบ้าง
ทำอะไรอยู่
เย็บน่ะ
คิดว่าจะผ่าตัดอีกครั้งรึไง
ท่าทางดูมองโลกแง่ดีนะ
ฉันเป็นคนมองโลกแง่ดี
แม้ว่าโรงพยาบาลนี้ จะทดสอบความอดทนฉันอยู่ก็ตาม
ฉันช่วยขจัดสารพัดปัญหาทั้งวัน
เนสเตอร์
โซฟี
เจสิกา พิลาร์ นาย…
อย่างกับพวกนายทุกคน ตั้งใจแน่วแน่ที่จะทำให้ชีวิตฉันยากขึ้น
วันๆ เอาแต่กวนประสาทฉันไม่หยุด รู้ไหม
พวกนายมันตัวพ่อตัวแม่จอมดราม่า
นิโคลัส ถ้าคุณอยากระบาย นูสอยู่แผนกข้างล่างสองชั้น
จะว่าไป มันอาจช่วยฉันได้จริงๆ
แต่ฉันไม่ต้องการการบำบัด
ฉันต้องการใครสักคนมาแก้ปัญหาให้ฉัน
นาย
พูดอะไรของคุณ
คุณบ้าไปแล้ว
ก็นิดหน่อย
เพราะฉันกำลังเสนอตำแหน่งผอ.รพ.โซโรลลา
ให้กับผู้ชายที่นัดสัมภาษณ์เพื่อทำลายฉัน
คิดว่าเสนอตำแหน่งให้ผมจะปิดปากผมได้งั้นรึ
ไม่ ตำแหน่งปิดปากนายไม่ได้
แต่ฉันเสนอโอกาสให้นาย กอดใบประกอบโรคศิลป์เอาไว้แน่นๆ
ตำแหน่งผอ.มันก็แค่ของแถม
ฉันเป็นคนบอกคณะกรรมการ ถึงเรื่องที่เกิดกับเจสิกา
ฉันยังกล่อมพวกเขาได้ด้วยว่า ทั้งหมดเป็นแค่ความเข้าใจที่โชคร้าย
ผมไม่เชื่อใจคุณสักนิด นิโคลัส
ก็เข้าใจได้
แต่เห็นไหมล่ะ นายไม่รีบพูดว่า "ไม่" สักคำ
เอาไปคิดดูนะ โอเคไหม
เว้นแต่ว่านายอยากนั่งฝึกเย็บแผลอยู่แบบนี้ต่อไป
ทำไมไม่บอกฉันก่อนว่าเธอจะมา
ฉันไม่รู้
- เกิดอะไรขึ้น - ไม่มีอะไรหรอก
ไม่มีจริงๆ ไม่มีอะไรทั้งนั้น
เปล่าเลย คือฉัน…
ไม่รู้สิ ฉันเบื่อและต้องการ…
เปลี่ยนบรรยากาศ
จะบอกว่าเธอเป็นศัลยแพทย์ในมาดริดอยู่ดีๆ
แต่ดันตัดสินใจกลับมาเป็นหมอห้องฉุกเฉิน ในบาเลนเซีย แต่ไม่มีอะไรเกิดขึ้นเนี่ยนะ
- ยังไงฉันก็ไม่เชื่อ เกิดอะไรขึ้นกันแน่ - เธอก็รู้ว่าฉันเป็นยังไง
ฉันแค่รู้สึกอยากมาน่ะ ฉันไม่คิดด้วยซ้ำ
อีกอย่าง ฉันสาบานว่าฉันคิดถึงทะเล
- ลูเซีย - สาบานได้
ไม่รู้สิ
แล้วก็เธอ
ฉันคิดถึงเธอ
ทำไมเธอไม่ไปงานศพโรดรี
ฉันโทรหาเธอ
ใช่
แต่มันไม่เหมือนกัน
ไม่รู้สิ
ชีวิตฉันในมาดริดตอนนั้นมันเละเทะไปหมดและ…
ฉันออกมาไม่ได้
ฉันไม่…
ฉันขอโทษจริงๆ
ฉันเสียใจจริงๆ
โอเค
ไม่เอาน่า
เป็นยังไงบ้าง
- ไม่ดีใจเหรอที่ฉันมาที่นี่ - ดีใจสิ ฉันแค่แปลกใจ
คืนนี้ออกไปปาร์ตี้กัน เธอกับฉัน เห็นแก่วันเก่าๆ
- เราจะเมากันที่เดน่อน - ไม่
- ไปเต้นกัน - เดน่อนปิดแล้ว
- อะไรนะ - หวัดดี อรุณสวัสดิ์
ลูอิส
นี่ลูเซีย
- หวัดดี - ยินดีที่รู้จัก
- เช่นกันครับ - เพื่อนจากรร.แพทย์น่ะ
- ยินดีที่รู้จัก - คุณกับเธอจะทำงานด้วยกันที่ห้องฉุกเฉิน
- ยินดีต้อนรับครับ - ขอบคุณ
เขาเป็นแฟนฉันด้วยน่ะ
- ดีเลย - แล้วก็เป็นคู่หมั้นด้วย
อะไรนะ ไม่ๆๆ เจซี จริงเหรอ
ทำไมไม่เห็นบอกอะไรเลย
ไม่มีทาง คุณทำให้เธอตอบตกลงได้ยังไง
เจซีคือตำนาน ไม่จริงใช่ไหม ยัยเพื่อน
ผมกล่อมคนเก่งน่ะ
ฉันต้องขอตัวก่อน
แวะมาหาฉัน และฉันจะเล่าเรื่องสุดน่าอายของเธอให้ฟัง
- ได้เลย - วันนี้อย่าสร้างเรื่องล่ะ
สัญญาจ้ะ
จะบ้าตาย
"เจซี" เหรอ
- ใช่ๆ ไม่ต้องย้ำ - ว้าว
- ทุกอย่างโอเคไหม - ทุกอย่างโอเค
อ้อ จริงสิ คนสัมภาษณ์โทรหาผม
พวกเขาอยากเลื่อนสัมภาษณ์ออกไปสองสามวัน
ไหงงั้น เตรียมทุกอย่างไว้แล้วนี่
พวกเขาอยากสัมภาษณ์ช่วงใกล้เลือกตั้ง มันจะได้ส่งผลกระทบในวงกว้างขึ้น
ไม่รู้สิ
ก็ได้
งั้นไว้เจอกันนะ
- ได้ - ผมจะไปเปลี่ยนชุด
- บาย - บาย
โอเค นัดสัมภาษณ์ตอนห้าโมงเย็น พวกเขาจะถามคุณเรื่องฮาโคโบ ซานโตส
นี่เรื่องสำคัญนะ ปาตริเซีย
นายต้องแสดงจุดยืนต่อต้านนโยบายเขา
ขณะที่ยังแสดงท่าทีพร้อมยื่นมือเข้าหาเขา
หวัดดีๆ ยังฟังผมอยู่ไหม
รู้น่า หวัดดีๆ
ฉันฟังอยู่ แต่จะให้ฉันตบหัว แล้วลูบหลังเขาไปพร้อมๆ กัน
โดยไม่ดูเป็นผู้หญิงจิตไม่ปกติได้ยังไง
ฮะ
สูบบุหรี่ในนี้ไม่ได้นะ
อะไรกัน
ฉันเป็นคนเสนอกฎหมายห้ามสูบบุหรี่ จำได้ไหม
ขอไฟแช็กที
ช่วยจริงจังหน่อยเถอะ ผมได้รับสายจากมาดริด
อัลฟองโซกังวลใจมาก เขากำลังคิดว่าจะมาช่วยคุณ
ฉันอาจไม่ต้องการให้เขามาช่วย
ฉันอาจแค่อยากหนีไปพักร้อนจากเรื่องพวกนี้ และเลิกสูบบุหรี่
พูดเพ้อเจ้ออะไรไม่ทราบ
เสียงอะไรน่ะ
มันอะไรกันวะ
คุณต้องเริ่มทำอาหารได้แล้ว
ครีมเฮเซลนัตก่อนเลย มันใช้เวลานานสุด
- ดูเนื้อปลาทูน่าสิ - เอามือถือให้ฉันค่ะ
ส่งมือถือมา เขาชื่ออะไรคะ
- เปโดร - เปโดร
หวัดดีค่ะ เปโดร
สบายดีไหมคะ ไม่คะ คืองี้ หัวหน้าคุณคุยตอนนี้ไม่ได้
ไว้ค่อยให้เขาโทรหาคุณนะคะ
ค่ะๆ เราเกือบเสร็จแล้วค่ะ โอเค
โอเค บาย
เรียบร้อย บายค่ะๆ
เรียบร้อย แองเคล
- หวัดดี ผมบีล เด ฟิลิเป - หวัดดี
แพทย์ประจำบ้านเวรครับ
ฉันลูเซีย ฮาโร หมอห้องฉุกเฉินคนใหม่
นี่แองเคล มูโนซ
คุณตามผมมาดูคนไข้นิ้วโดนบาดเหรอ
ไม่รู้เหรอว่าเขาเป็นใคร
เขาเป็นเชฟที่เก่งมาก คุณได้… ดาวกี่ดวงนะคะ
- มิชลินสตาร์สองดวงใช่ไหม - เรากำลังจะได้สามดวง
- เขาทำมีดบาดนิ้วสองครั้งในรอบสามวัน - คงเพราะเครียดน่ะ
- เข้าใจค่ะ - มือคุณสั่นไหมครับ
ราวๆ สองสัปดาห์ก่อน ตาซ้ายของผมมองไม่ค่อยเห็น
ผมไม่ได้บอกเพราะสัปดาห์นี้มีเดิมพันสูงมาก
ครับ
ขอผมดูหน่อย
โอเค
ครับ
อย่างแรก ผมว่าเราควรทำซีทีสแกน
เพื่อดูว่าเราต้องแอดมิดเขาไหม
- เยี่ยมเลย - หมอฮาโรทำถูกแล้วที่โทรตาม
- ดูสิว่าเกิดอะไรขึ้น - อะไรกัน
- ดูไม่ดีเลยแฮะ - ไม่รู้สิ
- เร่งเสียงหน่อย - มีอะไรครับ
- ไฟไหม้เหรอ - ไม่ใช่
เกิดระเบิดที่โรงเรียนที่จะใช้เป็นหน่วยเลือกตั้ง
ดูเหมือนเป็นเหตุโจมตีโดยผู้ก่อการร้าย
เคสวิกฤต
- ขอทางหน่อย - คนไข้เป็นอะไรมา
บาดเจ็บรุนแรงที่สมอง คิดว่าไขสันหลังเขาคงไม่ได้บาดเจ็บ
- คุณเอาอะไรให้เขา - น้ำเกลือกับมอร์ฟีน
ฉันเอง พาเขาไปห้องกู้ชีพ เลือดกับคลื่นไฟฟ้าหัวใจ
โทรตามศัลยกรรมประสาท พาเขาไปห้องผ่าตัดใน 30 นาที
โอเค ระวัง ไปเร็วเข้า ระวังด้วย
เปเร อย่าให้ใครแตะต้องเขา เขาอาจมีเศษแก้วในหัวใจ
โรซิโอ คนบาดเจ็บกำลังมาเพิ่มเรื่อยๆ
บีล ดูคนไข้ตั้งครรภ์จนกว่าหมอสูติฯ จะมา
- ลูเซีย ไปช่วยลูอิส - ได้
- ไปเร็ว - ระวังนะ
เอาละ ผมอยากให้คุณลุกขึ้น ผมจะได้ตรวจ
ขอบคุณ หายใจทางปาก
เอายาเลเบตาลอลให้เธอ สัญญาณชีพสูง
- หายใจ - ลูกฉันโอเคไหม
เราคิดว่างั้น
คลื่นไฟฟ้าหัวใจของเขาผิดปกติหลายจุด น่าจะเยื่อหุ้มหัวใจอักเสบ
- เป็นปกติในอาการบาดเจ็บแบบนี้ - เกิดอะไรขึ้น
เขามีแผลกระจกบาดหลายจุดจากการระเบิด
สัญญาณชีพคงที่ แต่ผลอัลตราซาวนด์พบว่า มีของเหลวรอบเยื่อหุ้มหัวใจ
เจาะระบายน้ำในเยื่อหุ้มหัวใจหรือยัง
ยัง
เราทำการศึกษาในมาดริดและพบว่า
ไม่จำเป็นต้องทำ ถ้าน้ำรอบหัวใจอยู่ระดับน้อยถึงปานกลาง
มันเลยไม่สมเหตุสมผลที่จะทำแบบนั้น
แต่ถ้าเขามีน้ำรอบเยื่อหุ้มหัวใจ มันก็มีเหตุผลมากพอให้ผ่าตัด
- ก็ใช่ แต่… - ทำไมเขายังไม่ไปห้องผ่าตัดอีก
เพราะมันไม่จำเป็น
- พอเธอเสร็จเมื่อไหร่ พาเขาไปห้องผ่าตัด - โอเค
แน่นอน ได้สิ
เจสิกา
- เจสิกา เดี๋ยว ฉันช่วยได้นะ - อยู่นี่แหละ
- ฉันทำมาเป็นพันๆ ครั้งแล้ว - อยู่นี่
ศัลยแพทย์ของโซโรลลารู้ว่าจะผ่าตัดคนไข้ยังไง
เธอเป็นหมอห้องฉุกเฉิน เธออยู่นี่
แน่นอน
- ได้สิ - ดี
ไม่ต้องห่วง ฉันไม่เห็น อาการบาดเจ็บทุติยภูมิจากแรงระเบิด
ขอบคุณพระเจ้า
ช่วยตามสามีฉันเข้ามาได้ไหมคะ
ได้ค่ะ พอเราตรวจเสร็จ เขาจะเข้ามาเยี่ยมคุณได้
คุณหน้าคุ้นๆ นะ
คุณดูแลฉันตอนตั้งครรภ์ลูกสองคนค่ะ
อ๋อ
แล้วตอนนี้ใครดูแลคุณคะ
ไม่ใช่หมอที่นี่ค่ะ พวกเขาย้ายฉันไปซานตามาร์การิตา
ไกลขนาดนั้นเลยเหรอ
ค่ะ ไม่รู้ทำไมเหมือนกัน
คุณดั้นด้นไปตรวจสุขภาพ ถึงซานตามาร์การิตาเหรอคะ
ไม่มีรถ แถมต้องดูลูกสองคน ฉันเลยต้องขาดนัดไปบ้างค่ะ
คุณไม่ได้อัลตราซาวนด์ครบ 20 สัปดาห์เหรอคะ
ไม่ค่ะ
ทำไมคะ
มีอะไรรึเปล่า
เรากำลังเฝ้าดูอาการเคสวิกฤตที่หนักที่สุด
การผ่าตัดที่ไม่เร่งด่วนถูกเลื่อนออกไปก่อน เพราะอาจมีการโจมตีเพิ่มขึ้น
เข้าประเด็นสักที
มันจะช่วยให้ห้องผ่าตัดว่างเพื่อจำเป็นต้องใช้
- แล้วคนไข้ที่ถูกแอดมิดล่ะ - พวกเขาอาการทรงตัวดี แต่บางรายก็วิกฤต
เกิดบ้าอะไรขึ้นเนี่ย
ทุกคนฟังนะ เรามีสัญญาณโค้ดเรด
เราต้องอพยพ
คนไข้ที่เดินได้ ให้ตามผู้ช่วยไป
เอาเปลหามไปกับเจ้าหน้าที่ ลูเซีย ไปกับคนไข้กลุ่มนั้น
ลูอิส ไปกับคนไข้เฝ้าสังเกตอาการ
ไปเร็วเข้า
ไปช้าๆ ค่อยๆ ไป ไม่ต้องรีบ
- เดินไปทีละคน โอเคไหมคะ - ได้ยินเธอแล้วนะ ค่อยๆ ไป
เข้าใจแล้ว
เร็วเข้า ให้ไว ดี ไปเลย
พวกคุณไม่ได้ยินสัญญาณเตือนรึไง
- โค้ดเรดนะครับ ไปเร็วเข้า - โค้ดเรดเหรอ
เราต้องรีบอพยพ เร็วครับ
- คุณช่วยฉันได้ไหม - ทุกคนออกไปด่วน
หน้ากากออกซิเจนไม่หายใจกลับ
ตรึงเขาไว้นิ่งๆ แล้วเฝ้าดูอาการต่อบนรถพยาบาล
ปาตริเซีย
- เกิดอะไรขึ้นเนี่ย - ไฟไหม้น่ะ
- ไม่รู้เหมือนกัน - คุณต้องไปที่โรงเรียน
พวกเขาโยงการโจมตี ไปยังกลุ่มที่เกี่ยวพันกับพรรคลิเบอร์แตต
- คุณต้องออกแถลงข่าวเดี๋ยวนี้ - อะไรนะ
- อย่าสติแตก นิโคลัส ฉันต้องไปก่อน - ไปเลย ผมจัดการเอง
คนไข้เฝ้าสังเกตอาการขยับไปด้านข้าง และอย่ายืนขวางทางออก โอเคไหมคะ
- นิโคลัส คุณรู้อะไรบ้าง - ผมกำลังคุยกับตำรวจ
เร็วเข้า รีบออกไปข้างนอก
ด้านนอก
เดี๋ยวก่อนนะ
ให้ไว รีบออกไปจากที่นี่
หมอมัว รู้ไหมคะว่าบีลอยู่ไหน ฉันไม่เห็นเขา
- เขาไม่ได้อยู่กับคุณเหรอ - โปรดฟังทางนี้
สัญญาณผิดพลาด
ไม่มีไฟไหม้หรือการข่มขู่วางระเบิด
พวกคุณกลับเข้าไปทำงานได้
เร็วสิ
เร็วๆ น่า
เร็วหน่อย
ไวๆ น่า
คุณหมอครับ ขอโทษที
คุณหมอครับ
คนไข้ของคุณกังวลมาก เธอเรียกหาคุณ
ได้ รอก่อน เดี๋ยวฉันไปดูเธอค่ะ
คุณหมอต้องลงไปข้างล่างกับคนไข้คุณหมอนะครับ
เดี๋ยวฉันไป
คุณหมอครับ
ไปกันค่ะ
ท่านประธานรัฐครับ ท่านได้คุยกับครอบครัวเหยื่อรึยัง
ยังค่ะ ยังไม่ได้คุย
แต่ฉันอยากแสดงความเสียใจ ต่อครอบครัวผู้เสียชีวิตค่ะ
กลุ่มขวาจัดออกมารับผิดชอบต่อเหตุโจมตีครั้งนี้
- มีอะไรจะพูดไหมคะ - ค่ะ
ฉันจะพูดเป็นภาษาสเปนนะคะ เพราะคิดว่าทั้งประเทศจะกำลังฟังอยู่
ขณะนี้สิ่งสำคัญคือ ให้กองกำลังรักษาความมั่นคงทำหน้าที่ค่ะ
เรายังพูดอะไรแน่นอนไม่ได้ เพราะเรายังไม่ได้รับการยืนยันใดๆ
สิ่งที่ฉันพูดได้คือฉันต่อต้านอย่างสิ้นเชิงกับ…
ความรุนแรง
ยังจะมีการเลือกตั้งตามที่วางแผนไว้ไหมคะ
คุณยังใกล้ชิดกับพรรคลิเบอร์แตต ซึ่งเป็นพรรคขวาจัด
- ท่านประธานรัฐไม่มีความคิดเห็นเพิ่มเติมครับ - ขอบคุณค่ะ
อีกเรื่องนึงครับ
มาตรการต่อจากนี้คืออะไร
ท่านประธานรัฐครับ
เซกูรา ยัยฟาสซิสต์
การโจมตีถือเป็นความผิดคุณ ที่เข้าข้างพวกฟาสซิสต์
ยัยฟาสซิสต์
- คุณโอเคไหม - ขอทิชชูหน่อย
ฟาสซิสต์เหรอ
ฟาสซิสต์เนี่ยนะ
ฉันเนี่ยนะฟาสซิสต์
ไม่เคยมีประธานรัฐคนใดที่ทุ่มเทปกป้อง ประชาชนกลุ่มเปราะบางเท่ากับฉัน
ฉันต่อสู้มาทั้งชีวิตเพื่อยืนหยัดในโลกที่ชายเป็นใหญ่
และพิสูจน์ว่า ฉันไม่ได้ด้อยกว่าใครเพราะเป็นผู้หญิง
กล้าดียังไง
ฉันเพิ่งถูกถามว่า การเลือกตั้งจะยังดำเนินต่อไปไหม
ดูจากสถานการณ์แล้ว ฉันคิดว่าสิ่งที่สมเหตุสมผลที่สุด
คือดำเนินการต่อไปตามแผน
วันอาทิตย์นี้
(เซกูราพูดที่โรงเรียนอะโซริน)
โรงเรียนนี้จะเปิดประตูต้อนรับ
เริ่มตั้งแต่วันนี้
โรงเรียนอะโซรินจะกลายเป็นสัญลักษณ์
และหัวใจของประชาธิปไตยของเรา
และเพื่อพิสูจน์ว่าเราไม่ขลาดกลัว
ฉันจะอยู่ที่นี่กับผู้ลงคะแนนด้วยตัวฉันเอง
เพราะความกล้าหาญของชาวบาเลนเซีย แข็งแกร่งยิ่งกว่าระเบิดใดๆ
และเพราะเราจะสู้ กับความคลั่งสุดโต่งของคุณด้วยคะแนนโหวต
- ขอบคุณมากค่ะ - ไปกันเถอะ ขอบคุณ
ได้ผลไหม ได้มาหมดไหม
ผมดาวน์โหลดได้ไม่หมด เพราะเธอโผล่มาซะก่อน
งั้นเหรอ ฉันอุตส่าห์เสี่ยงเปิดสัญญาณเตือนภัยให้
พิลาร์ เราได้ข้อมูลมามากพอ
โซฟีอ้างว่ามีอัตรารอดชีวิต ตลอดห้าปีอยู่ที่ 60 เปอร์เซ็นต์
และการวิเคราะห์เบื้องต้น แสดงผลแค่ 40 เปอร์เซ็นต์
ดี งั้นเราก็ได้สิ่งที่ต้องการ
- คุณโอเคใช่ไหม - โอเคสิ
เราควรแจ้งคณะกรรมการจริยธรรมวิจัยไหม
ไม่ คงใช้เวลาเป็นเดือนๆ
แถมพวกนั้นอาจบอกให้เธอรู้ตัว ซึ่งจะทำให้เธอมีเวลาลงมือทำบางอย่าง
ฉันว่าทางเลือกเดียวของเราคือแจ้งตำรวจ
ไม่ๆ เราทำแบบนั้นไม่ได้
ถ้าเราแจ้งตำรวจจับเธอ พวกเขาจะยับยั้งการทดลอง
แล้วนายคาดหวังอะไรตอนมาขอให้ฉันช่วย
ก็คาดหวังว่าผลตรวจจะแย่กว่านี้ ว่ามีแค่สิบเปอร์เซ็นต์ที่รักษาหาย
แต่มันกลับได้ผล
สี่สิบเปอร์เซ็นต์ไม่ใช่ 60 เปอร์เซ็นต์ ตามที่เธอสัญญาไว้
เธอกำลังโกหกและกำลังฆ่าคนไข้ที่เหลือ
ทุกคน คนไข้ทุกคนป่วยระยะสุดท้าย ก่อนการทดลองอยู่แล้ว
นี่คือความหวังเดียวของพวกเขา
บีล ฉันเข้าใจ แต่โซฟีล้ำเส้นในแง่ชีวจริยธรรม
และฉันเริ่มจะเบื่อเต็มทน
กับคนไร้ยางอายพวกนี้ ที่ทำตัวเหมือนยิ่งใหญ่เหนือคนอื่น
ผมรู้จักคนที่กำลังรักษาหาย
ผมจะบอกพวกเขายังไง
บอกว่าเพราะโอกาสรอดมีแค่ 40 เปอร์เซ็นต์ เราเลยจะปล่อยให้พวกเขาตายรึไง
ถ้าพวกนายไม่ไปแจ้งความ ฉันจะไปแจ้งเอง
- พิลาร์ ไม่ยุติธรรมเลยนะ - เอาละ
- พอได้แล้ว - ไม่ยุติธรรมเลย
เอาละ เดี๋ยวก่อน
ผมเห็นด้วยว่าเราต้องทำอะไรสักอย่าง
แต่มันต้องมีวิธีสิ
วิธีที่คนไข้ได้ประโยชน์จากการรักษาที่ได้ไปต่อ
ลองเอากลับไปคิดดูสักคืน
ไว้ตอนเช้าเราค่อยคุยกัน
เห็นด้วยไหม
ให้ตายเถอะ
เป็นไงบ้าง
วันนี้ฉันเจอแต่เรื่องแย่ๆ
แต่คุณจะกลับบ้านเร็วๆ นี้ใช่ไหม
ยังหรอก ฉันต้องคุยกับนิโคลัส
- รู้เรื่องผู้หญิงท้องจากเหตุโจมตีใช่ไหม - รู้
ลูกเธอมีภาวะหัวใจพิการแต่กำเนิด และอายุครรภ์เธอเกิน 20 สัปดาห์
แย่ชะมัด ทำไมพวกเขาไม่เห็นแต่เนิ่นๆ
คนแม่มีประวัติการตั้งครรภ์ที่มีความเสี่ยงสูง
ฉันเพิ่งรู้ว่าไอ้คนสารเลวนิโคลัส…
กำลังส่งเคสคนไข้ตั้งครรภ์ความเสี่ยงสูง ไปโรงพยาบาลอื่น
หมอนี่เหลือจะเชื่อจริงๆ
เราทุกคนต่างต้องเสียสละ ต่อให้เราไม่ชอบใจ
และบริการระดับห้าดาวนี้ใช้เงินมหาศาล
นี่ฟังที่ตัวเองพูดอยู่ใช่ไหม
ฟังนะ นี่ก็ดึกแล้ว
อ่อ จริงสิ
จากนี้ไป ถ้าคุณมีปัญหา ให้บอกผม เพราะ…
ผมกลับมาเป็นผอ.โรงพยาบาลแล้ว
แต่…
เซ็งเป็นบ้า
เจอกันพรุ่งนี้
ไง
ตกอกตกใจหมด
คิดจะเลิกเป็นหมอ แล้วไปเข้าคณะกายกรรมเซิร์ก ดู โซเลย์รึไง
ถ้านายเจ็บหลังพอๆ กับฉัน นายคงไม่พูดยังงั้นแน่
วันนี้โดนมาหนักเพราะเรื่องระเบิดใช่ไหม
ระเบิดที่เล่นงานฉันมีชื่อกับนามสกุล
ลูเซีย ฮาโร
หมอห้องฉุกเฉินคนใหม่ใช่ไหม
คุณรู้จักเธอเหรอ
- เธอเป็นเพื่อนสมัยเรียนแพทย์ - ให้ตายสิ
ตัวติดกันสุดๆ
แต่เธอเหมือนพวกญาติๆ ที่นายรักจับใจ
แต่รับมือได้แค่ทีละน้อยๆ เพราะพวกเขา…
เข้าใจ เข้าใจดีเลย
เธอมาถึงที่นี่ยังไม่ถึง 24 ชั่วโมง แต่ฉันมีอาการหลังชักเกร็งซะแล้ว
ขืนเธออยู่ต่อ ฉันคงตายแน่ รับมือไม่ไหว
- มันก็แค่… - ขอผมดูหน่อย ได้ไหม
ไม่ๆ ฉันไหว
- ไหวจริงๆ - คุณไม่ไหวหรอก ร่างพังหมดแล้ว
- ใช่ หลังเดี้ยงหมดแล้ว - ให้ผมช่วย ไม่มีอะไรหรอกน่า
"ไม่มีอะไรหรอกน่า" พูดแบบนี้ทีไรเป็นเรื่องทุกที
- มันแย่อยู่นะ - ตรงนั้นแหละ
ตรงนี้ใช่ไหม
ใช่
แล้วก็…
ตรงนี้ด้วย
โอเค หายแล้วละ
ดีขึ้นแล้ว
- ฉันโอเคแล้วจริงๆ - แน่ใจนะ
- แน่ใจสิ - โอเค
- ขอบใจนะ - ด้วยความยินดี
- บาย - บาย
- ใช่ - ไว้เราไปหาอะไรดื่มกัน
ไง
- สบายดีไหม - ก็ดี คุณล่ะ
- สบายดี - เหรอ
คิเค นี่ลูเซีย
- หมอห้องฉุกเฉินคนใหม่ - ใช่ ถ้าฉันไม่โดนไล่ออกซะก่อน
บ้าน่า วันนี้แย่ขนาดนั้นเลยเหรอ
ฉันเจาะคอคนไข้ก่อนฉันเซ็นสัญญาน่ะ
- ซวยละ - และหัวหน้าห้องฉุกเฉินเกลียดฉัน
และเพื่อนซี้สุดๆ ของฉันก็ไม่ได้ซี้อีกต่อไป ก็เลย…
- โดยรวมก็เป็นวันที่ดีนะ - เรื่องปกติของที่นี่
- งั้นเหรอ - ใช่
- เอาหน่อยไหม - เอาสิ
- จัดมา - โอเค
จะทำอะไรกันเหรอ ออกไปหาอะไรดื่มรึไง
- เปล่า เราจะไปกินมื้อค่ำ - ราเม็ง
- ถ้าคุณอยากกิน… - ไปด้วยกันสิ
ฉันไม่อยากกินราเม็ง ฉันอยากอย่างอื่น
อะไรที่แรงกว่านั้น นึกออกไหม
รู้ไหมฉันอยากทำอะไร ปลดปล่อยความเครียดหน่อย
ไม่ได้มาสวนสนุกเป็นชาติแล้ว
ช่วงสอบ ฉันมาเล่นเครื่องเล่นนี้บ่อยๆ และ…
- จริงเหรอ - เล่นให้หายเครียด
ไปขึ้นรถไฟเหาะกัน
- ลุยกันเลย - ฉันไม่ขึ้นด้วยแน่ๆ
แล้วจะมาที่นี่ทำไม แพทย์ประจำบ้านปีหนึ่ง มาเล่นบ้านบอลรึไง
ผมจะเล่นให้หมด เรามาเล่นกันนี่นา
- เรามาเล่นเครื่องเล่นกันนะ - ผมถือของรอได้
- ไม่ - เถอะน่า บีล
- ไม่ - เล่นเถอะ
เอางี้ นายไปก่อน ฉันจะกล่อมเขาเอง
นายมันปอดแหกว่ะ
- ไว้เล่นเสร็จแล้วจะโทรหา - บาย
- โอเค - บาย
- คุณน่าจะไปกับเขานะ - อะไรนะ
- คุณกล่อมผมไม่สำเร็จหรอก - สำเร็จสิ
รู้ไหมว่าเกิดอะไรขึ้นบนเครื่องเล่นพวกนั้น พวกมันวิ่งด้วยความเร็วเกิน 100 กม.ต่อชม.
- พูดอะไรของนาย - ซึ่งหมายถึงกระดูกหัก ข้อหลุด
เดี๋ยวนะ นายนี่สายฮาแบบนี้ตลอดเลยไหม เอาจริงสิ
ไม่แปลกใจเหรอที่อุบัติเหตุไม่เกิดมากกว่านี้
ไม่นะ ฉันแปลกใจที่นายเป็นหมอ ทั้งที่นายมักกังวลว่าจะป่วยตลอดเวลา
สำคัญด้วยเหรอ และผมไม่ได้กังวลว่าตัวเองจะป่วย
ฟังนะ เอาแบบนี้ไหม ไปเล่นนั่นกัน
เลวร้ายสุดๆ ก็แค่นายจะดูซื่อบื้อที่พลาดโอกาส
- ตกลงไหม หรือนายกลัว นายกลัวสิท่า - ก็ได้
- ไปเล่นกันนะ - ได้
โอเค หวัดดีค่ะ
- เท่าไหร่คะ - สวัสดีค่ะ
- สามนัดห้ายูโร - ดีเลย
ใครจะเป็นคนยิง
- ผมเหรอ - โอเค นายยิง
- ได้ ผมยิงก็ได้ - ขอดูฝีมือหน่อย
ขอบใจ
- ฉันทำให้นายประหม่าไหม - ไม่
เอาเลย
- ขอทีน่า - โห หมอปีหนึ่ง
- ผมกดดันนี่นา - ไม่ดีเลย
ลองใหม่สิ
ได้เลย
รู้ไหมว่าปัญหาของนายคืออะไร
นายอยากควบคุมทุกอย่าง
ก็เลยกังวลว่าตัวเองจะเจ็บป่วย
แต่ชีวิตควบคุมกันไม่ได้
ย่อเข่าลง เงยหน้า
เชื่อฉันสิ ย่อเข่าลง
ทีนี้ก็ปล่อยตัวตามสบาย โอเคไหม
ไม่สิ ทำตัวสบายๆ
ยืนแบบนี้
เอาละนะ หายใจเข้า
และปล่อยมันไป
- อย่าหัวเราะ ตั้งใจหน่อย - ตั้งใจอยู่ โอเค
โอเค ถ้านายยิงโดน
นายจะไปขึ้นรถไฟเหาะไฟโลกันตร์กับฉัน
โอเคไหม เอาหรือไม่เอา
- ก็ได้ๆ - โอเค ยิงเลย
เฮ้ย โทษที
- สุดยอดไปเลย - นึกว่าจะตายซะแล้ว
ไม่รู้สึกเหมือนเป็นคนใหม่รึไง
- โคตรเจ๋งสุดๆ ลองอีกที - ได้สิ อีกที
บางครั้งคนเราก็ต้องมีแรงผลัก ถึงจะกล้าทำอะไรบ้าๆ
ก็แค่นั้น
จะไปแล้วเหรอ
ฉันรู้ว่าเธอกับโรซิโอเห็นไม่ตรงกัน แต่เราไม่เห็นต้องมึนตึงใส่กันนี่นา จริงไหม
"เห็นไม่ตรงกัน" งั้นเหรอ
แฟนเธอโยนความผิดให้ฉัน
เธอเองก็ไม่น่าเจาะหลังคนไข้
ฟังนะ เมย์ ฉันจะหุบปากให้สนิท
เพราะมีอีกหลายเรื่องที่เธอไม่รู้
อ๋อเหรอ
อย่างเช่นอะไร
เรื่องยาใช่ไหม
โรซิโอบอกฉันแล้ว ฉันรู้เธอเกี่ยวข้องกับเรื่องนี้ไม่น้อย
ฉันกับโรซิโอไม่มีความลับต่อกัน
ถ้าเธอสองคนไม่มีความลับต่อกันจริงๆ
โรซิโอก็คงบอกเธอว่าในคืนฝนตกหนัก…
ฉันเห็นโรซิโอออกไปจากรพ.พร้อมลูกของเธอ
อะไรนะ
ยัยบ้าเอ๊ย
เป็นอีกครั้งที่เซกูราพิสูจน์ว่า เธอคือตัวแม่เรื่องจังหวะเวลา
ด้วยการเว้นระยะห่าง จากฮาโคโบ ซานโตสและพรรคของเขา
หลังสุนทรพจน์อันเปี่ยมด้วยพลังจับใจ
ดูเหมือนว่าเธอชนะใจผู้มีสิทธิ์เลือกตั้ง ที่ยังไม่ตัดสินใจได้อีกครั้งหนึ่ง
คุณเก่งมาก โคตรดี ทำดีมาก
เจอแรงกดดัน เจอกล้อง เจอไมโครโฟน เท่านี้เธอก็หึกเหิมสุดๆ
ครั้งนี้เราต้องชนะแน่นอน ทุกคน เราจะชนะแน่
ผมรักคุณ
โคตรรักเลย
ผมจะโทรหาอัลฟองโซเดี๋ยวนี้
เธอทำดีมาก
ฉันอยากแจ้งความโซฟี ลาฟองต์ ข้อหาเป็นภัยต่อสาธารณสุขและฆาตกรรมค่ะ
คำบรรยายโดย พยุงศักดิ์ แก่นจันทร์